РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-69/23

Датум: 15. децембар 2023. године

На основу члана 39. став (2) тачка 24), а у вези са чланом 56. став (1) и (2) Статута Града Бијељина („Службени гласник Града Бијељина“, број: 9/17) и члана 36., а у вези са чланом 47. став 1., став 2. тачка 4. и ставом 3. и чланом 50. став 1. Пословника о раду Скупштине Града Бијељина („Службени гласник Града Бијељина“, број: 11/17), Скупштина Града Бијељина на 25. сједници одржаној дана 15. децембра 2023. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ПРЕДСЈЕДНИКА КОМИСИЈЕ ЗА ИЗБОР И ИМЕНОВАЊА СКУПШТИНЕ ГРАДА БИЈЕЉИНА**

1. Разрјешава се дужности Златан Лазаревић – предсједник Комисије за избор и именовања Скупштине Града Бијељина.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 24. Статута Града Бијељина („Службени гласник Града Бијељина’’, број: 9/17) прописано је да Скупштина града, у оквиру свог дјелокруга, бира и разрјешава предсједника Скупштине Града, потпредсједника Скупштине Града, замјеника Градоначелника и чланове сталних и повремених радних тијела Скупштине Града, именује и разрјешава секретара Скупштине града и начелника одјељења односно службе и врши избор, именовања и разрјешења на другим позицијама у складу са законом, док је чланом 56. прописано да Скупштина Града може за извршење својих задатака оснивати сталне и повремене комисије, одборе и савјете, као радна тијела Скупштине Града (став 1), те да се број чланова, дјелокруг и начин рада сталних радних тијела Скупштине Града уређује пословником Скупштине Града, а повремених радних тијела одлуком Скупштине Града о оснивању тих тијела (став 2).

Чланом 36. Пословника о раду Скупштине Града Бијељина („Службени гласник Града Бијељина“, број: 11/17) прописано је да се за разматрање питања из надлежности Скупштине, предлагања и разматрања аката, као и за проучавање и разматрање других питања оснивају комисије, одбори и савјети као стална и повремена радна тијела Скупштине, док је чланом 50. став 1. прописано да Комисија за избор и именовање има предсједника, замјеника предсједника и пет чланова који се бирају из реда одборника у Скупштини. Чланом 47. став 1. истог Пословника прописано је да члана радног тијела Скупштина може разријешити дужности и прије истека мандата: 1) ако поднесе оставку, 2) због болести која га онемогућава да обавља дужност, 3) ако не извршава или неблаговремено извршава дужности члана радног тијела и 4) ако најмање два пута узастопно неоправдано изостане са сједнице, а ставом 2. тачка 4. истог члана је прописано да се поступак за разрјешење члана радног тијела се може покренути на приједлог предсједника Скупштине, док је ставом 3. истог члана прописано да приједлог за разрјешење мора бити у писаној форми, уз навођење разлога због којих се предлаже разрјешење дужности члана радног тијела.

Предсједник Скупштине је поднио образложен приједлог да се Златан Лазаревић разрјеши дужности предсједника Комисије за избор и именовања Скупштине Града Бијељина. У наведеном приједлогу се између осталог наводи да је предсједник Скупштине у консултацији с Клубом одборника СНСД и руководством ове парламентарне странке поднио овај приједлог јер услед дуже одсутности именовани није учествовао у раду Комисије за избор и именовања Скупштине Града Бијељина и да је најављено враћање мандата одборника у Скупштини Града Бијељина. Поступајући по наведеном приједлогу Комисија за избор и именовања Скупштине Града Бијељина је утврдила приједлог да се Златан Лазаревић разрјеши дужности предсједника Комисије за избор и именовања Скупштине Града Бијељина.

Након проведеног јавног гласања утврђено је да је приједлог Комисије за избор и именовања Скупштине Града Бијељина усвојен већином од укупног броја одборника Скупштине Града Бијељина, те је ријешено као у диспозитиву.

Сходно горе наведеном, одлучено је као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованом |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-70/23

Датум: 15. децембар 2023. године

На основу члана 39. став (2) тачка 24), а у вези са чланом 56. став 1. и 2. Статута Града Бијељина („Службени гласник Града Бијељина“, број: 9/17) и члана 36., а у вези са чланом 50. став 1. Пословника о раду Скупштине Града Бијељина („Службени гласник Града Бијељина“, број: 11/17), Скупштина Града Бијељина на 25. сједници одржаној дана 15. децембра 2023. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ПРЕДСЈЕДНИКА КОМИСИЈЕ ЗА ИЗБОР И ИМЕНОВАЊА СКУПШТИНЕ ГРАДА БИЈЕЉИНА**

1. У Комисију за избор и именовања Скупштине Града Бијељина именује се:

- Васо Арсеновић, предсједник

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 24. Статута Града Бијељина („Службени гласник Града Бијељина’’, број: 9/17) прописано је да Скупштина града, у оквиру свог дјелокруга, бира и разрјешава предсједника Скупштине Града, потпредсједника Скупштине Града, замјеника Градоначелника и чланове сталних и повремених радних тијела Скупштине Града, именује и разрјешава секретара Скупштине града и начелника одјељења односно службе и врши избор, именовања и разрјешења на другим позицијама у складу са законом , док је чланом 56. прописано да Скупштина Града може за извршење својих задатака оснивати сталне и повремене комисије, одборе и савјете, као радна тијела Скупштине Града (став 1), те да се број чланова, дјелокруг и начин рада сталних радних тијела Скупштине Града уређује пословником Скупштине Града, а повремених радних тијела одлуком Скупштине Града о оснивању тих тијела (став 2).

Чланом 36. Пословника о раду Скупштине Града Бијељина („Службени гласник Града Бијељина“, број: 11/17) прописано је да се за разматрање питања из надлежности Скупштине, предлагања и разматрања аката, као и за проучавање и разматрање других питања оснивају комисије, одбори и савјети као стална и повремена радна тијела Скупштине, док је чланом 50. став 1. прописано да Комисија за избор и именовање има предсједника, замјеника предсједника и пет чланова који се бирају из реда одборника у Скупштини.

Како је Скупштина Града Бијељина донијела рјешење о разрјешењу Златана Лазаревића на мјесту предсједника Комисије за избор и именовања Скупштине Града Бијељина, Комисија за избор и именовања Скупштине Града Бијељина је утврдила приједлог кандидата за предсједника Комисије за избор и именовања Скупштине Града Бијељина. Након проведеног јавног гласања утврђено је да је приједлог Комисије за избор и именовања Скупштине Града Бијељина усвојен већином од укупног броја одборника Скупштине Града Бијељина, те је ријешено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованом |  |  |
| 1. Архива |  | Александар Ђурђевић, с.р. |
|  |  |  |